1975R2777 — SK — 02.12.2005 — 004.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:





Zmenené a doplnené:







(*) Tento akt nebol zatiaľ uverejnený v slovenčine.









▼B

NARIADENIE RADY (EHS) č. 2777/75

z 29. októbra 1975

o spoločnej organizácii trhu s hydinovým mäsom







RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej články 42 a 43, so zreteľom na návrh Komisie, so zreteľom na stanovisko Európskeho parlamentu ( 1 ), keďže základné ustanovenia vzťahujúce sa na organizáciu trhu s mäsom hydiny boli od svojho prijatia viackrát zmenené; keďže v dôsledku svojho počtu, zložitosti a rozdrobenosti v rôznych úradných vestníkoch je použitie príslušných textov veľmi ťažké a chýba im jasnosť, ktorá musí byť základnou črtou všetkej legislatívy; keďže je ich preto potrebné konsolidovať do jedného znenia; keďže fungovanie a rozvoj spoločného trhu s poľnohospodárskymi výrobkami musia byť sprevádzané vypracovaním Spoločnej poľnohospodárskej politiky, súčasťou ktorej by mala byť najmä spoločná organizácia poľnohospodárskych trhov, ktorá môže v závislosti od jednotlivých produktov nadobúdať rozličné formy; keďže cieľom Spoločnej poľnohospodárskej politiky je dosahovanie cieľov stanovených v článku 39 zmluvy; keďže v sektore hydinového mäsa je v záujme stabilizácie trhov a zabezpečenia spravodlivej životnej úrovne príslušného poľnohospodárskeho spoločenstva potrebné umožniť opatrenia uľahčujúce prispôsobovanie ponuky požiadavkám trhu; keďže súčasťou vytvorenia spoločného trhu s mäsom hydiny je aj zavedenie spoločného obchodného systému na vonkajších hraniciach spoločenstva, súčasťou ktorého sú aj poplatky a vývozné náhrady; keďže v záujme dosiahnutia tohto cieľa by malo byť vo všeobecnosti dostatočné, aby sa v súvislosti s dovozom z tretích krajín zaviedli poplatky, ktoré by zohľadňovali okrem dopadu, ktorý majú na náklady výkrmu, rozdiely medzi cenami kŕmnych obilnín v rámci spoločenstva a na svetovom trhu aj potrebu chrániť spracujúci priemysel spoločenstva; keďže na trhu spoločenstva je potrebné predchádzať narušeniam spôsobovaným ponukou na svetovom trhu pri abnormálne nízkych cenách; keďže je s týmto cieľom potrebné stanoviť prepúšťacie ceny a zvýšiť poplatky v prípadoch, keď sú ponuky cien franko hranica nižšie, ako tieto ceny; keďže ustanovenia na poskytovanie náhrad pri vývoze do tretích krajín, ktoré sa rovnajú rozdielu medzi cenami v rámci spoločenstva a cenami na svetovom trhu, by mali slúžiť na ochranu účasti spoločenstva v medzinárodnom obchode s mäsom hydiny; keďže v záujme poskytovania istého stupňa bezpečnosti vývozcom zo spoločenstva v oblasti stability výšky náhrad za vývoz hydinového mäsa je potrebné umožniť, aby sa tieto stanovovali vopred; keďže okrem uvedeného systému je potrebné umožniť, aby sa, keď si to bude situácia na trhu vyžadovať, zaviedol úplný alebo čiastočný zákaz aktívneho zušľachťovacieho styku; keďže systém poplatkov umožňuje, aby sa vonkajšie hranice spoločenstva zaobišli bez akýchkoľvek ďalších ochranných opatrení; keďže vo výnimočných prípadoch sa môže systém poplatkov ukázať ako chybný; keďže v takýchto prípadoch musí mať spoločenstvo možnosť v záujme zabezpečenia ochrany svojho trhu pred výkyvmi, ktoré by mohli vzniknúť po odstránení predtým existujúcich dovozných prekážok, prijímať bezodkladne všetky potrebné opatrenia; keďže obmedzenia voľného pohybu tovaru, vznikajúce v dôsledku zavedenia opatrení na zabraňovanie šírenia ochorení zvierat, môžu spôsobiť ťažkosti na trhu jedného alebo viacerých členských štátov; keďže je potrebné umožniť prijímanie výnimočných trhových opatrení zameraných na nápravu takejto situácie; keďže v záujme uľahčiť zavádzanie navrhovaných opatrení je potrebné zabezpečiť postup, ktorý umožní úzku spoluprácumedzi členskými štátmi a Komisiou, uskutočňovanú v rámci ria diaceho výboru; keďže ustanovenie jednotného trhu by bolo ohrozované poskytovaním určitých pomocí; keďže je preto potrebné zabezpečiť, aby sa ustanovenia zmluvy, ktoré umožňujú určiť výpomoc poskytovanú členskými štátmi a zakazujú poskytovať také výpomoci, ktoré nie sú v súlade so spoločným trhom, vzťahovali aj na mäso hydiny; keďže spoločná organizácia trhu s mäsom hydiny musí súčasne a primeraným spôsobom zohľadňovať aj ciele stanovené v článkoch 39 a 110 zmluvy; keďže náklady, ktoré vzniknú členským štátom v dôsledku uplatňovania tohto nariadenia, bude v súlade s ustanoveniami článkov 2 a 3 nariadenia Rady (EHS) č. 729/70 ( 2 ) z 21. apríla 1970 o financovaní Spoločnej poľnohospodárskej politiky v znení jej novelizácie nariadením (EHS) č. 1566/72 ( 3 ) znášať spoločenstvo, PRIJALA TOTO NARIADENIE:







Článok 1

▼M7

1. Spoločná organizácia trhu s hydinovým mäsom sa vzťahuje na tieto výrobky:







Kód CN Opis a) 0105 Živá hydina, t. j. hydina druhu Gallus domesticus, kačice, husi, moriaky, morky a perličky b) ex02 07 Mäso a jedlé droby, z hydiny položky č. 0105, čerstvé, chladené alebo mrazené, okrem pečení patriacich pod kódy ►M9 0207 34 ◄ , ►M9 0207 13 91, 0207 14 91, 0207 26 91, 0207 27 91, 0207 35 91, 0207 36 81, 0207 36 85 a 0207 36 89 ◄ c) ►M9 0207 34 ◄ Pečene z hydiny, čerstvé, chladené alebo mrazené ►M9 0207 13 91 ◄ ►M9 0207 14 91 ◄ ►M9 0207 26 91 ◄ ►M9 0207 27 91 ◄ ►M9 0207 35 91 ◄ ►M9 0207 36 81 ◄ ►M9 0207 36 85 ◄ ►M9 0207 36 89 ◄ ►M10 0210 99 71 ◄ Pečene z hydiny, čerstvé, chladené alebo mrazené ►M10 0210 99 79 ◄ d) 0209 00 90 Hydinový tuk (nevyškvarený), čerstvý, chladený, mrazený, solený, v slanom náleve, sušený alebo údený e) 1501 00 90 Hydinový tuk, vyškvarený, tiež lisovaný alebo extrahovaný rozpúšťadlom f) 1602 20 11 Ostatné pripravené alebo konzervované pečene z husí alebo kačíc 1602 20 19 1602 31 Ostatné pripravené alebo konzervované mäso alebo droby z hydiny položky č. 0105 ▼M9 1602 32 ▼M7 1602 39

▼B

2. Na účely tohto nariadenia znamená pojem:

a) „živá hydina“ živé domáce kury, kačice, husi, morky a perličky s hmotnosťou vyššou ako 185 gramov;

b) „kurčatá“ živé domáce kury, kačice, husi, morky a perličky s hmotnosťou nepresahujúcou 185 gramov;

c) „jatočná hydina“ znamená porazené domáce kury, kačice, husi, morky a perličky, celé, s drobkami alebo bez drobkov;

d) „odvodené výrobky“: 1. výrobky uvedené v odseku 1 a) s výnimkou kurčiat; 2. výrobky uvedené v odseku 1 b) s výnimkou zabitej hydiny a jedlých drobkov známych pod názvom „hydinové odrezky“; 3. jedlé drobky uvedené v odseku 1 b); 4. výrobky uvedené v odseku 1 c); 5. výrobky uvedené v odseku 1 d) a e); ▼M7 6. výrobky uvedené v odseku 1 f) iné než tie výrobky, ktoré patria pod kódy CN 1602 20 11 a 1602 20 19.

▼M5 —————

▼B

Článok 2

1. V záujme podporiť postup uskutočňovaný obchodnými a spoločnými obchodnými organizáciami s cieľom uľahčiť a prispôsobiť ponuky požiadavkám trhu s výnimkou postupov, ktoré sa vzťahujú na stiahnutie z trhu, možno v rámci spoločenstva v súvislosti s výrobkami uvedenými v článku 1 (1) prijímať nasledujúce opatrenia:

— opatrenia na podporu lepšej organizácie výroby, spracovávania a predaja,

— opatrenia na zlepšenie kvality,

— opatrenia na umožnenie vykonávania krátkodobých a dlhodobých predpovedí na základe používaných výrobných spôsobov,

— opatrenia na uľahčovanie zaznamenávania trendov v oblasti trhových cien.

Všeobecné pravidlá, ktoré sa vzťahujú na tieto opatrenia, sa prijmú v súlade s postupom stanoveným v článku 43 (2) zmluvy.

2. Obchodné normy:

— budú prijaté pre jeden alebo viacero výrobkov uvedených v článku 1 (1) b),

— môžu sa prijať pre výrobky uvedené v článku 1 (1) a), c), d), e) a f).

Tieto normy sa môžu vzťahovať najmä na zatrieďovanie výrobkov podľa kvality a hmotnosti, na ich balenie, skladovanie, dopravu, ponúkanie a označovanie.

Normy, ich rozsah a všeobecné pravidlá ich uplatňovania prijme Rada na základe kvalifikovanej väčšiny a na návrh Komisie.

▼M8

Článok 3

1. Dovozy do spoločenstva alebo vývozy z neho akýchkoľvek výrobkov, ktoré sú vymenované v článku 1 (1), podliehajú predloženiu dovozného alebo vývozného povolenia.

Členský štát vystaví povolenia ktorémukoľvek žiadateľovi, bez ohľadu na miesto jeho usadenia v spoločenstve a bez toho, aby boli dotknuté opatrenia, ktoré sa uskutočnia na uplatnenie článkov 6 a 8.

Dovozné a vývozné povolenia sú platné v rámci celého spoločenstva. Takéto povolenia sa vystavia pod podmienkou poskytnutia záruky, ktorá zaručí, že výrobky sa dovezú alebo vyvezú počas platnosti povolenia; okrem prípadov vyššej moci záruka prepadne celkom alebo čiastočne, ak sa dovoz alebo vývoz neuskutoční alebo sa iba čiastočne uskutoční v rámci tohto obdobia.

2. Čas platnosti povolení a ostatné podrobné pravidlá na uplatňovanie tohto článku sa prijmú v súlade s postupom ustanoveným v článku 17.

Článok 4

Pokiaľ toto nariadenie neustanovuje inak, vzťahujú sa colné sadzby v Spoločnom colnom sadzobníku na výrobky vymenované v článku 1 (1).

Článok 5

1. Aby sa zabránilo alebo čelilo nepriaznivým účinkom na trh spoločenstva, ktoré môžu vzniknúť následkom dovozu niektorých výrobkov vymenovaných v článku 1, bude dovoz jedného alebo viacerých takýchto výrobkov pri colnej sadzbe, ktorá je ustanovená v článku 10, podliehať zaplateniu dodatočného dovozného cla, ak sú splnené podmienky uvedené v článku 5 dohody o poľnohospodárstve, ktorá bola uzatvorená v súlade s článkom 228 zmluvy v rámci Uruguajského kola multilaterálnych obchodných rokovaní, pokiaľ nie je pravdepodobné, že dovozy narušia trh spoločenstva alebo kde by účinky boli nepomerné k zamýšľanému cieľu.

2. Spúšťacie ceny, pod ktoré je možné uložiť dodatočné dovozné clo, budú tie, ktoré spoločenstvo oznámi Svetovej obchodnej organizácii.

Spúšťacie hladiny, ktoré sa musia prekročiť, aby sa mohlo uložiť dodatočné dovozné clo, sa určia najmä na základe dovozov do spoločenstva počas troch rokov, ktoré predchádzali roku, v ktorom vzniknú nepriaznivé účinky uvedené v odseku 1 alebo je pravdepodobné, že vzniknú.

3. Dovozné ceny, ktoré je potrebné brať do úvahy pri ukladaní dodatočného dovozného cla, sa stanovia na základe dovozných cien CIF príslušnej zásielky.

Dovozné ceny CIF sa preto budú kontrolovať v porovnaní s reprezentatívnymi cenami za takýto výrobok na svetovom trhu alebo na trhu spoločenstva na takýto výrobok.

4. Komisia prijme podrobné pravidlá na uplatňovanie tohto článku v súlade s postupom, ktorý je ustanovený v článku 17. Takéto podrobné pravidlá budú bližšie určovať najmä:

a) výrobky, na ktoré je možné uplatniť dodatočné dovozné clá na základe podmienok článku 5 dohody o poľnohospodárstve;

b) iné kritériá, ktoré sú potrebné na uplatňovanie odseku 1 v súlade s článkom 5 vyššie uvedenej dohody.

Článok 6

1. Tarifné kvóty na výrobky, ktoré sú vymenované v článku 1 (1) ako výsledok dohôd uzatvorených v rámci Uruguajského kola obchodných rokovaní, sa budú zavádzať a prideľovať v súlade s podrobnými pravidlami schválenými podľa postupu, ktorý je ustanovený v článku 17.

2. Kvóty je možné prideľovať použitím jedného z nasledujúcich spôsobov alebo ich kombináciou:

— spôsob na základe poradia, v ktorom sa predkladajú žiadosti (princíp „kto prv príde, ten prv berie“),

— spôsob, ktorým sa prideľujú kvóty v pomere ku množstvám, ktoré sa požadovali pri predložení žiadosti (použijúc metódu „súbežnej previerky“),

— spôsob založený na tradičnom priebehu obchodovania (použijúc metódu „tradičné/nové žiadosti“).

Je možné schváliť ďalšie vhodné spôsoby.

Je potrebné zabrániť akejkoľvek diskriminácii medzi jednotlivými prevádzkovateľmi.

3. Prijatý spôsob prideľovania kvót bude, kde je to vhodné, klásť dôraz na požiadavky zásobovania trhu spoločenstva a potrebu, aby sa zabezpečila rovnováha tohto trhu, pritom bude možné zároveň navrhovať spôsoby, ktoré sa už možno uplatňovali v minulosti na kvóty zodpovedajúce takým, ktoré sú uvedené v odseku 1, bez toho, aby boli dotknuté práva vyplývajúce z dohôd uzatvorených v rámci Uruguajského kola rokovaní.

4. Podrobné pravidlá uvedené v odseku 1 ustanovia zavádzanie ročných kvót, ak je to potrebné, vhodne rozdelených počas celého roka, určia spôsob prideľovania, ktorý sa má uplatniť a zahrnú, kde je to vhodné, ustanovenie na:

a) záruky zahŕňajúce povahu, pôvod a miesto pôvodu výrobku;

b) uznanie dokladu, ktorý sa použije na overenie záruk, ktoré sú uvedené pod a) a

c) podmienky, podľa ktorých sa vystavujú dovozné povolenia a čas ich platnosti.

Článok 7

V prípade, že ceny na trhu spoločenstva podstatne stúpajú a v prípade pravdepodobnosti, že takáto situácia bude pokračovať, pričom by sa narušil trh spoločenstva alebo by hrozilo jeho narušenie, môžu sa uskutočniť vhodné opatrenia.

Rada, konajúc na návrh Komisie v súlade s postupom hlasovania, ktorý je ustanovený v článku 43 (2) zmluvy, prijme všeobecné pravidlá na uplatňovania tohto článku.

Článok 8

1. V rozsahu, ktorý je potrebný na umožnenie vývozu tovarov, ktoré sú vymenované v článku 1 (1), na základe cien za tieto výrobky na svetovom trhu a v rámci obmedzení vyplývajúcich z dohôd, ktoré sa uzatvorili v súlade s článkom 228 zmluvy, je možné rozdiel medzi týmito cenami a cenami v spoločenstve pokryť vývoznými náhradami.

2. Na prideľovanie množstva, ktoré je možné vyvážať s náhradami, sa môže prijať metóda, ktorá:

a) najlepšie vyhovuje povahe výrobku a situácii na príslušnom trhu, ktorá umožňuje čo najefektívnejšie využitie dostupných zdrojov, berúc do úvahy efektívnosť a štruktúru vývozov spoločenstva, ale bez vytvárania diskriminácie medzi veľkými a malými prevádzkovateľmi;

b) ktorá je najmenej administratívne zložitá pre prevádzkovateľov, berúc do úvahy administratívne požiadavky;

c) ktorá zabraňuje diskriminácii medzi jednotlivými prevádzkovateľmi.

3. Náhrady sú rovnaké pre celé spoločenstvo.

Môžu sa odlišovať vzhľadom na miesto určenia, kde si tak vyžaduje situácia na svetovom trhu alebo špecifické požiadavky určitých trhov.

Náhrady sa stanovia v súlade s postupom ustanoveným v článku 17. Náhrady sa určia v pravidelných intervaloch, ale bez odvolania sa na verejnú súťaž.

Zoznam takýchto výrobkov, za ktoré sa poskytuje náhrada a výška takejto náhrady sa stanovujú aspoň raz za tri mesiace. Výška náhrady však môže zostať na takej istej úrovni dlhšie než tri mesiace a v prípade potreby ju môže Komisia prispôsobovať počas intervenčného obdobia na požiadanie členského štátu alebo z vlastnej iniciatívy.

4. Pri stanovovaní náhrad sa zohľadní nasledovné:

a) existujúca situácia a budúce trendy vzhľadom na: — ceny a dostupnosť výrobkov z hydinového mäsa na trhoch spoločenstva, — ceny za výrobky z hydinového mäsa na svetovom trhu;

b) potreba zabránenia narušení, ktoré by pravdepodobne spôsobili pokračujúcu nerovnováhu medzi ponukou a dopytom na trhu spoločenstva;

c) ekonomický aspekt navrhovaných vývozov;

d) obmedzenia vyplývajúce z dohôd, ktoré sa uzatvorili v súlade s článkom 228 zmluvy.

Pri stanovovaní výšky náhrady sa bude taktiež zohľadňovať najmä potreba, aby sa zabezpečila rovnováha medzi použitím základných poľnohospodárskych výrobkov spoločenstva ako spracovaných tovarov vyvážaných do tretích krajín a použitím výrobkov z týchto krajín prijatých do režimu aktívneho zušľachťovacieho styku.

Okrem toho sa pri vypočítavaní náhrady za výrobky, ktoré sú uvedené v článku 1 (1), bude brať do úvahy rozdiel medzi cenami v rámci spoločenstva a cenami na svetovom trhu za také množstvo kŕmneho obilia, ktoré je v spoločenstve potrebné na výrobu jedného kilogramu jatočnej hydiny, ktorý v prípade iných výrobkov ako jatočnej hydiny umožňuje váhové rozdiely rôznych výrobkov a/alebo priemer ich komerčných hodnôt.

5. Pri stanovovaní cien v rámci spoločenstva, ktoré sú vymenované v odseku 1, sa zohľadní nasledovné:

a) ceny prevládajúce v spoločenstve na rôznych stupňoch predaja;

b) ceny prevládajúce pri vývoze.

Ceny na svetovom trhu, ktoré sú uvedené v odseku 1, sa stanovia na základe:

a) cien prevládajúcich na trhoch tretích krajín;

b) najvhodnejších cien v tretích krajinách s miestom určenia na vývozy do tretích krajín;

c) cien výrobcov zaznamenaných vo vyvážajúcich tretích krajinách berúc do úvahy, kde je to vhodné, dotácie, ktoré poskytli tieto krajiny a

d) ponukových cien franko hranica spoločenstva.

6. Náhrady sa poskytnú iba na základe žiadosti a po predložení príslušného vývozného povolenia, okrem prípadu jednodňových kureniec, na ktoré sa povolenie môže udeliť dodatočne.

7. Za vývozy výrobkov vymenovaných v článku 1 (1) sa poskytne taká náhrada, ktorá je platná v deň podania žiadosti o povolenie a v prípade diferencovanej náhrady taká, ktorá je platná v ten istý deň:

a) na miesto určenia uvedené v povolení alebo kde je to vhodné;

b) na skutočné miesto určenia, ak je odlišné od toho, ktoré je uvedené v povolení. V takom prípade uplatniteľná čiastka nemôže presiahnuť čiastku, ktorá je uplatniteľná pre miesto určenia uvedené v povolení.

Je možné prijať vhodné opatrenia, aby sa zabránilo zneužitiu flexibility ustanovenej v tomto odseku.

8. Od odsekov 6 a 7 je možné upustiť v prípade výrobkov, ktoré sú vymenované v článku 1 (1), za ktoré sa náhrady vyplácajú v rámci poskytovania potravinovej pomoci v súlade s postupom, ktorý je ustanovený v článku 17.

9. Náhrada sa vyplatí, ak sa preukáže, že:

— výrobky sa vyviezli zo spoločenstva,

— výrobky pochádzajú zo spoločenstva okrem prípadu, kde sa uplatní odsek 10 a

— v prípade diferencovanej náhrady dosiahli výrobky miesto určenia, ktoré je uvedené v povolení alebo iné miesto určenia, za ktoré sa stanovila náhrada bez toho, aby bol dotknutý odsek 7 b). Výnimky z tohto pravidla sú však možné v súlade s postupom, ktorý je ustanovený v článku 17, a to za predpokladu, že sa ustanovili podmienky, ktoré poskytujú rovnocenné záruky.

10. Žiadna náhrada sa neposkytne za výrobky vymenované v článku 1 (1), ktoré sa dovážajú z tretích krajín a opätovne sa vyvážajú do tretích krajín, pokiaľ vývozca nepreukáže, že:

— výrobok, ktorý sa má vyvážať a výrobok predtým dovezený sú jeden a ten istý a

— dovozné clá sa vybrali pri dovoze.

V takých prípadoch sa náhrada za každý výrobok rovná takému clu, ktoré sa vybralo pri dovoze, ak takéto clo je rovnaké alebo nižšie než uplatniteľná náhrada; náhrada sa rovná uplatniteľnej náhrade, ak clo vybraté za dovoz je vyššie než takáto náhrada.

11. Zosúladenie obmedzení týkajúcich sa množstva vyplývajú z dohôd uzatvorených v súlade s článkom 228 zmluvy sa zabezpečí na základe vývozných povolení vystavených na referenčné obdobia, ktoré sú v nich ustanovené a bude platiť na príslušné výrobky. Vzhľadom na zosúladenie záväzkov vyplývajúcich z dohody o poľnohospodárstve neovplyvní ukončenie referenčného obdobia platnosť vývozných povolení.

12. Podrobné pravidlá na uplatnenie tohto článku vrátane opatrení na znovurozdelnie nepridelených a nevyužitých množstiev, ktoré je možné vyviezť, sa prijme v súlade s postupom, ktorý je ustanovený v článku 17.

Článok 9

1. V takom rozsahu, ako je potrebné na riadne fungovanie spoločnej organizácie trhu s mäsom z hydiny, môže Rada, konajúc na návrh Komisie v súlade s postupom, ktorý je ustanovený v článku 43 (2) zmluvy, v osobitných prípadoch zakázať celkom alebo čiastočne použitie opatrení na aktívny alebo pasívny zušľachťovací styk, pokiaľ ide o výrobky, ktoré sú vymenované v článku 1 (1), ktoré sú zamýšľané na výrobu výrobkov vymenovaných v článku 1 (1).

2. Na základe výnimiek z odseku 1, ak situácia uvedená v odseku 1 je neodkladná a ak sa trh spoločenstva naruší alebo je vystavený narušeniu prostredníctvom režimu aktívneho alebo pasívneho zušľachťovacieho styku, rozhodne Komisia na požiadanie členského štátu alebo na základe vlastnej iniciatívy o potrebných opatreniach; Rada a členské štáty budú upovedomené o takýchto opatreniach, ktoré budú platné počas obdobia nie dlhšieho než šesť mesiacov a budú ihneď uplatniteľné. Ak Komisia obdrží žiadosť od členského štátu, rozhodne o nej do jedného týždňa nasledujúceho po prijatí žiadosti.

3. Opatrenia, o ktorých Komisia rozhodla, môžu byť predložené Rade ktorýmkoľvek členským štátom do jedného týždňa odo dňa, kedy bolo oznámené. Rada, konajúc na základe kvalifikovanej väčšiny, môže rozhodnutie Komisie potvrdiť, zmeniť alebo zrušiť. Ak Rada nekoná do troch mesiacov, bude sa rozhodnutie Komisie považovať za zrušené.

Článok 10

1. Všeobecné pravidlá na výklad kombinovanej nomenklatúry a osobitné pravidlá na jej uplatňovanie sa vzťahujú na klasifikáciu taríf výrobkov, ktoré spadajú pod toto nariadenie; tarifná nomenklatúra vyplývajúca z uplatňovania tohto nariadenia sa včlení do Spoločného colného sadzobníka.

2. Okrem prípadov, keď je stanovené inak v tomto nariadení alebo jeho ustanoveniach, sa pri obchodovaní s tretími krajinami zakazuje nasledovné:

— vyberanie akéhokoľvek poplatku, ktorý má rovnocenný účinok ako clo,

— uplatňovanie akéhokoľvek obmedzenia množstva na dovozy alebo opatrenia, ktoré má rovnocenný účinok.

Článok 11

1. V prípade, že by sa z dôvodu dovozov alebo vývozov ovplyvnil trh spoločenstva s jedným alebo viacerými výrobkami, ktoré sú vymenované v článku 1 (1) alebo by hrozilo jeho vážne narušenie, čo by pravdepodobne ohrozilo dosiahnutie cieľov ustanovených v článku 39 zmluvy, je možné uplatniť vhodné opatrenia pri obchodovaní s tretími krajinami, až kým takéto narušenie alebo hrozba takéhoto narušenia neprestane.

Rada, konajúc na návrh Komisie v súlade s hlasovacím postupom, ktorý je ustanovený v článku 43 (2) zmluvy, prijme všeobecné pravidlá na uplatňovanie tohto odseku a určí prípady a obmedzenia, v rámci ktorých môžu členské štáty uskutočňovať ochranné opatrenia.

2. Ak vznikne situácia, ktorá je uvedená v odseku 1, rozhodne Komisia na požiadanie členského štátu alebo z vlastnej iniciatívy o potrebných opatreniach; takéto opatrenia, ktoré budú ihneď uplatniteľné, sa oznámia členským štátom. V prípade, že Komisia obdrží žiadosť od členského štátu, rozhodne o nej do troch pracovných dní od prijatia žiadosti.

3. Opatrenia, o ktorých Komisia rozhodne, môže ktorýkoľvek členský štát predložiť Rade do troch pracovných dní odo dňa, kedy boli oznámené. Rada bezodkladne zasadne. Konajúc na základe kvalifikovanej väčšiny môže príslušné opatrenie zmeniť alebo zrušiť.

4. Tento článok sa uplatní pri zohľadnení záväzkov, ktoré vyplývajú z dohôd uzatvorených v súlade s článkom 228 (2) zmluvy.

▼M8 —————

▼B

Článok 13

Výrobky špecifikované v článku 1 (1), ktoré sa vyrábajú alebo získavajú z výrobkov, ktoré nie sú špecifikované v článkoch 9 (2) a 10 (1) zmluvy, nebudú prepustené do voľného obehu v rámci spoločenstva.

▼M12

Článok 14

1. Za účelom zohľadnenia obmedzení voľného pohybu, ktoré môžu vyplynúť z uplatňovania opatrení zamedzujúcich šíreniu chorôb zvierat, možno v súlade s postupom uvedeným v článku 17, prijať výnimočné opatrenia na podporu trhu postihnutého takýmito obmedzeniami. Tieto opatrenia sa prijímajú na žiadosť dotknutého(-ých) členského(-ých) štátu(-ov). Možno ich však prijať, len ak dotknutý(-é) členský(-é) štát(-y) prijal(i) sanitárne a veterinárne opatrenia, ktoré umožnia rýchlo potlačiť choroby, a to len v rozsahu a na dobu, ktoré sú nevyhnutne potrebné na podporu daného trhu.

2. Spoločenstvo sa zúčastňuje na financovaní výnimočných opatrení uvedených v odseku 1, ktoré sa priamo vzťahujú na sanitárne a veterinárne opatrenia, do výšky 50 % výdavkov znášaných členskými štátmi.

3. Členské štáty zabezpečia, aby tam, kde výrobcovia prispievajú na výdavky, ktoré znášajú členské štáty, nevyústila táto situácia do obmedzovania hospodárskej súťaže medzi výrobcami v rôznych členských štátoch.

4. Články 87, 88 a 89 zmluvy sa nevzťahujú na finančné príspevky, ktoré členské štáty vynaložia na opatrenia uvedené v odseku 1.

▼B

Článok 15

Členské štáty a Komisia si budú vzájomne poskytovať informácie potrebné na uplatňovanie tohto nariadenia. Pravidlá, ktoré sa budú vzťahovať na oznamovanie a rozposielanie takýchto informácií, sa prijmú v súlade s postupom predpísaným v článku 17.

Článok 16

1. Týmto sa zriaďuje Riadiaci výbor pre hydinové mäso a vajcia (ďalej len „výbor“) pozostávajúci zo zástupcov členských štátov, predsedom ktorého je zástupca Komisie.

▼M11 —————

▼M11

Článok 17

1. Komisii pomáha Riadiaci výbor pre hydinové mäso a vajcia.

2. Ak sa odkazuje na tento článok, uplatňujú sa články 4 a 7 rozhodnutia 1999/468/ES ( 4 ).

Obdobie ustanovené v článku 4 ods. 3 rozhodnutia 1999/468/ES sa stanoví na jeden mesiac.

3. Výbor prijme svoj rokovací poriadok.

▼B

Článok 18

Výbor môže prerokovať akékoľvek iné otázky, ktoré mu z vlastnej iniciatívy alebo na požiadanie zástupcu niektorého členskému štátu predloží jeho predseda.

Článok 19

Pokiaľ toto nariadenie neustanovuje inak, potom sa na výrobu výrobkov špecifikovaných v článku 1 (1) a na obchodovanie s nimi vzťahujú články 92 až 94 zmluvy.

Článok 20

Toto nariadenie sa bude uplatňovať tak, aby sa primeraným spôsobom zohľadnili ciele stanovené v článkoch 39 a 110 zmluvy.

Článok 21

V prípade odvolania Talianska na ustanovenia článku 23 nariadenia Rady (EHS) č. 2727/75 ( 5 ) z 29. októbra 1975 o spoločnej organizácii trhu s obilím prijme Rada na základe kvalifikovanej väčšiny a na návrh Komisie potrebné opatrenia na zabránenie narušovania súťaže.

Článok 22

1. Nariadenie Rady č. 123/67/EHS ( 6 ) z 13. júna 1967 o spoločnej organizácii trhu s hydinovým mäsom, naposledy zmenené rozhodnutím Rady z 1. januára 1973 ( 7 ), ktorým sa upravujú dokumenty týkajúce sa pristúpenia nových členských štátov k Európskym spoločenstvám, sa týmto ruší.

2. Všetky odkazy na nariadenie zrušené odsekom 1 sa budú považovať za odkazy na toto nariadenie.

Odkazy na články daného nariadenia treba čítať v súlade s koreláciou uvedenou v prílohe.

Článok 23

Toto nariadenie nadobudne účinnosť 1. novembra 1975.

Toto nariadenie je záväzné vo svojej celistvosti a je priamo uplatniteľné vo všetkých členských štátoch.









PRÍLOHA

Korelácia







Nariadenie č. 123/67/EHS Toto nariadenie Článok 13a Článok 14 Článok 14 Článok 19 Článok 21 Článok 20